בלוגה בלוז

בלוגה בלוז היא סדרת טלוויזיה קומית ישראלית, המשודרת בכאן חינוכית החל מ-24 באוקטובר 2021, בכיכובו של ערן זרחוביץ'. את הסדרה יצרו וכתבו נעם נבו ויעל כץ.

 עלילה 
הסדרה מתרחשת במחנה הקיץ בשם "וולקנו" שבו משתתפים בין היתר מדריכי וחניכי שבט "בלוגה". בראש המחנה עומדת המנהלת עמליה. את המחנה ירשה עמליה מאביה יחד עם אחותה, גיתית המשמשת בין היתר גם כאחות המחנה. "וולקנו" הוא החלום של עמליה והיא משתוקקת להקנות לדור הצעיר את אהבת הטבע ואת היכולות לשרוד בו. 

מדריכי שבט "בלוגה" הם ירמי ונוגה, זוג חברים שפוטרו מכל עבודה אפשרית אשר עבדו בה. במחנה יש גם את השף שפי טבח המחנה וגם את המדריך גב, מדריך בשבט "אורקה".

 דמויות 
 חניכים 
 נתי (אליה שר) – ילדה המשתתפת במחנה הקיץ "וולקנו", חניכה בשבט "בלוגה". אוהבת למתוח אנשים, חברתה הטובה של ליר.
 חן (מתן דסה) – ילד המשתתף במחנה הקיץ "וולקנו", חניך בשבט "בלוגה". חברה הטוב של נתי, מאוהב בליר. חכמולוג.
 ליר שטרלינג (מור עזריה) – ילדה המשתתפת במחנה הקיץ "וולקנו", חניכה בשבט "בלוגה". הילדה הכי עשירה בארץ, מפונקת.
 עמי (יהושי לובטון) – ילד המשתתף במחנה הקיץ "וולקנו", חניך בשבט "בלוגה". "חי בסרט", מתנהג כאילו הוא מדריך.
 מורל (עידן אראל) – ילדה המשתתפת במחנה הקיץ "וולקנו", חניכה בשבט "אורקה". החברה הכי טובה של גב.

 מדריכים 
 נוגה רוט (כרמל נצר) – מדריכה בשבט "בלוגה", החברה הכי טובה של ירמי. מאוהבת בגב.
 ירמי (דוד שאול) – מדריך בשבט "בלוגה", החבר הכי טוב של נוגה, מאוהב בנוגה. שונא את גב.
 גב גבר (אורי בלופרב) – מדריך בשבט "אורקה", המדריך המועדף על עמליה, והאדם השנוא על ירמי בשל היותו של גב בריון בתיכון ובמחנה.
 רווית – מדריכה בשבט קוליברי.
 אביתר – מדריך בשבט באפלו.

 סגל 
 עמליה שאשא (ערן זרחוביץ') – מנהלת מחנה "וולקנו", אחותה של גיתית. כל הזמן משתמשת במגפון ומכנה אותו "הגרון השני שלה".
 גיתית שאשא (טל לוי) – אחותה הלא מוצלחת של עמליה, אחות המחנה, רוצה לנהל את המחנה. מאוהבת בשפי.
 שפי השף (אמיר שורוש) – טבח המחנה. טיפוס עצלן, הנוהג להכין שניצלים בלבד. מאוהב בגיתית.

 דמויות נוספות 
 שירן (עלמה זק) – חברה קרובה של עמליה עוזרת לעמליה בעת משברים. נשמעת בטלפון בלבד.
 גפת (אלונה סער) – סוכנת נדל"ן, בת הדודה של נוגה. רצתה לקנות את המחנה.
 פטר (אלון ליאור) – חניך לשעבר. בלתי נסבל. רוצה לקחת את המשרה של שפי.

 סקירת הסדרה 

 פרקים 
מספר הפרק
(בעונה)שם הפרקתאריך שידור ראשון1התיקון24 באוקטובר 20212תרקדו את זה25 באוקטובר 20213בת מצווה של פעם בחיים26 באוקטובר 20214עמליה רואה את האור27 באוקטובר 20215מישהו צריך אותך31 באוקטובר 20216מה ילדים רוצים1 בנובמבר 20217להיות עמליה2 בנובמבר 20218מלך חדש במחנה3 בנובמבר 20219לפעמים חלומות מתגשמים7 בנובמבר 202110יום ניקיונות8 בנובמבר 202111 יום גיבוש9 בנובמבר 202112הביקור של שרת החינוך10 בנובמבר 202113זה לא נגמר זה רק הסוף14 בנובמבר 202114בריאות מעל הכל15 בנובמבר 202115כישרון או כישלון16 בנובמבר 202116טיפת מזל17 בנובמבר 202117איבדנו את הצפון21 בנובמבר 202118הטוויסט המנצח22 בנובמבר 202119רדיו וולקנו23 בנובמבר 202120הנשר של אבא24 בנובמבר 202121מאחורי הקלעים19 באוקטובר 2021

 קישורים חיצוניים 
 אתר האינטרנט הרשמי של בלוגה בלוז

 השקת הסדרה "בלוגה בלוז" מדף האינסטגרם של הסוכנות שביט רביבו

הערות שוליים

קטגוריה:קומדיות מצבים ישראליות
קטגוריה:סדרות קומיות ישראליות לילדים
קטגוריה:סדרות טלוויזיה ישראליות שעלו לשידור בשנת 2021
קטגוריה:כאן חינוכית: תוכניות וסדרות
קטגוריה:טדי הפקות